

***HRNČEK VAR- MATERSKÉ CENTRUM O.Z.***

Stred 43, Turzovka 02354

IČO 50490281

DIČ 2120693861

Prevádzka: Slovenských dobrovoľníkov 1100, Čadca 02201

[hrncekvarcadca@gmail.com](mailto:hrncekvarcadca@gmail.com), mob. 0944504373

**VNÚTORNÝ PREVÁDZKOVÝ PORIADOK**

***MONTESSORI DETSKÉHO CENTRA PRE DETI OD 3 DO 6 ROKOV***

**Kto sme ?**

*Detské centrum Montessori je výchovno- vzdelávacie centrum pre deti od 2 do 6 rokov v Čadci.* Ide o alternatívny spôsob výchovy a vzdelávania podľa Márie Montessori. Kde centrom diania a rozvoja je samotné dieťa a jeho prirodzené vnútorné potreby. Kapacita je max 40 detičiek. Ktorým sa venujú stále 3 až 5 učiteliek podľa počtu prítomných detí. Týmto deťom zabezpečíme opateru, stravu, výchovnú starostlivosť aj vzdelávacie aktivity s ohľadom na vek, zdravotný stav a ich individuálny stupeň psychosomatického vývoja tak, aby podporovali, upevňovali a rozvíjali ich telesné i duševné zdravie. Pomôžeme im stať sa samostatnými a šťastnými malými- veľkými ľuďmi.

**Organizácia jednotlivých častí prevádzky**

*Hlavný vstup je z boku budovy veľkými sklenými dverami.* Vstupnou miestnosťou DC je *šatňa pre deti* s lavičkami, vešiačikmi a poličkami, ktoré sú označené fotkami detí. Na konci hlavnej chodby sa nachádza *administratívna miestnosť.* Na ľavo je vstup do jedálne. Na ľavo je spálňa a za ňou trieda. Z chodby je vstup tiež do *sociálneho zariadenia pre deti*, ktorého vybavenie je prispôsobené ich veku. Všetky miestnosti sú vetrateľné. V areáli DC sa nachádza aj ohradené ihrisko, pieskovisko a prístrešok na hranie pre deti.

**Zápis detí do DC**

Do DC nastupuje dieťa vo veku od 2 do 6 rokov. Nástupu dieťatka do zariadenia predchádza zápis.

***Zápis*** sa uskutočňuje počas celého roka a prebieha v priestoroch zariadenia. Dieťa môže do DC zapísať iba zákonný zástupca (rodič) prostredníctvom *Prihlášky do DC.*

Na zápis je potrebné priniesť *kópiu zdravotného preukazu dieťatka* a ostatné doklady, podľa pokynov vedúcej DC. Súčasťou Prihlášky je dotazník dieťaťa, ktorý napomôže k zlepšeniu starostlivosti o dieťa, preto je dôležité ho vyplniť. Pre rezerváciu miesta je nutné zaplatiť pri odovzdaní prihlášky aj registračný poplatok tj. 150 €. Ten bude odčítaný od poplatku za prvý mesiac. Zároveň ak dôjde k zrušeniu o miesto zo strany objednávateľa a dieťa nenastúpi podľa termínu v prihláške , rezervačný poplatok prepadá.

Dieťa sa zapisuje do DC na min. 4 mesiace. Ak sa rozhodne rodič ukončiť dochádzku dieťaťa pred 4 mesiacom dochádzky, musí doniesť potvrdenie od lekára o zhoršenom zdravotnom stave, či potvrdenie o zmene bydliska. Tieto dôvody sú akceptované. Ak ukončí dochádzku z iného dôvodu, zaplatí rodič jednorázový udržiavací poplatok za všetky mesiace spolu, kedy dieťa nebude v DC čj. 70 % zo sumy za službu. ( do DC prijímame deti, ktoré už nenosia plienku, zároveň vzhľadom na kapacitné a odborné možnosti, ani deti, ktorým sú diagnostikované , ktoré potrebujú špeciálne výchovno -vzdelávacie potreby )

**Ako postupujeme pri nástupe dieťaťa do DC**

Zákonný zástupca pri nástupe dieťaťa do DC je okrem *podpisu Zmluvy o poskytovaní služby,*

ktorého súčasťou je aj tento vnútorný poriadok , povinný odovzdať *potvrdenie pediatra o zdravotnej spôsobilosti.* Toto potvrdenie nesmie byť staršie ako 30 dní.

*Dieťatko bude v DC potrebovať*: papučky, pyžamko, veci na prezlečenie. Je potrebné mu priniesť vlastné plienky na spánok. Ďalej vzhľadom na záhradu a činnosti v nej je nutné, aby dieťa malo gumáky, pláštenku, nohavice do dažďa. V letných mesiacoch pokrývku hlavy a opaľovací krém.

* Deti sa prijímajú *postupnou adaptáciou*. Dĺžka adaptácie sa prispôsobuje individuálne

dieťaťu, najdlhšie však trvá 10 dní- podľa pokynov učiteľov DC. Zákonný zástupca je povinný rešpektovať pokyny učiteliek DC a zdržiavať sa v priestoroch podľa ich pokynov a dohody s nimi. Je zakázané používať mobilný telefón počas pobytu v DC.

* Počas adaptačného týždňa rodič prichádza s dieťaťom od 8.00 do 8.30 hod , prvý deň je v DC 1 hodinu, postupne sa predlžuje čas podľa pokynov učiteľov. Celý týždeň sa končí maximálne o 11.00 a dieťa je počas adaptačného bez obeda a nespí ešte.

**Organizačný poriadok DC, alebo pokyny pre zákonného zástupcu, ktoré je potrebné dodržiavať**

* Bežná *doba opatrovania* je od 7.00 – 16,30. ( 16.30 sa priestor zatvára ), počas letných mesiacov od 7.00 do 16.00 hod
* Štandardne *dochádzku dieťaťa* do DC zabezpečuje zákonný zástupca dieťaťa a osoby

splnomocnené v prihláške dieťaťa. Inej osobe vydá pracovníčka dieťa len po súhlase rodiča

resp. inej zodpovednej osoby, ktorá vyplní a podpíše *Splnomocnenie*.

* Učiteľka má právo overiť si totožnosť vyberajúcej osoby.
* Pri príchode dieťatka do DC pracovníčky urobia *ranný filter*, preveria jeho zdravotný stav,
* V prípade podozrenia môže zmerať dieťaťu teplotu a viesť o tom záznam. Zákonný zástupca má povinnosť informovať o zdravotných problémoch (hnačka, zvracanie, zvýšená telesná teplota..) V prípade, že bol ráno podaný dieťatku liek, je povinnosť informovať aj o tejto skutočnosti. Nie je možné prijať do zariadenia dieťa , ktoré prejavuje známky ochorenia. Je nutné učiteľkám ohlásiť výskyt prenosných ochorení v rodine. Tak isto upovedomiť zamestnancov a podaných liekoch dieťaťu v daní deň.
* Ak sa prejaví u dieťatka choroba počas pobytu v DC, ihneď je kontaktovaný zákonný zástupca, ktorý si dieťatko čo najskôr vyzdvihne.
* Pri nástupe dieťatka do DC po chorobe je potrebné priniesť *Potvrdenie od lekára ( ak si to učiteľka vyžiada.*
* Je dôležité včas oznámiť neprítomnosť dieťaťa v jasliach, dodržať stanovený termín, t. j. najneskôr prvý deň neprítomnosti do 8,00 h.
* Všetky poplatky sa uhrádzajú v stanovenom termíne a výške a to najneskôr do 10 dňa v mesiaci, ktorý predchádza tomu, za ktorý sa poplatok uhrádza.
* Poplatok sa uhrádza v plnej sume, jedine ak dieťa chýba celý mesiac, platí sa tzv. udržiavací poplatok. Tj. 70% z poplatku.
* Je potrebné dbať na pokyny učiteliek DC.
* Prevádzka DC bude počas sviatkov a dní pracovného voľna prerušená. Tak isto je prerušená počas Vianoc a to od 24. 12. do 7.1. , alebo podľa vianočných prázdnin . Prevádzka DC je ďalej prerušená aj počas letných prázdnin- otvorené je len v júli a prvé dva augustové týždne. Deň nástupu je podľa ukončenia letných prázdnin. Prevádzka môže byť prerušená aj počas roku a to zo závažných dôvodov, musí byť o tom však oboznámená objednávateľ a to aspoň 10 dní vopred. Zákonný zástupca je povinný oznámiť i ďalšie závažné skutočnosti, ktoré sa týkajú zabezpečovania starostlivosti o dieťa (napr. súdne rozhodnutia o zverení do opatery jedného z rodičov...)

**Denný harmonogram DC**

7.00 – 8,30 otvorenie prevádzky, schádzanie sa detí, ranné dospávanie, aktivity

7.45 do 9.15 svačinkovanie detí

8.30 do 9.40 individuálne aktivity

9.20 , 9.40 ranná elipsa

10,00 – 11,30 pobyt vonku

11,10- 12,15činnosti zabezpečujúce životosprávu, hygiena, príprava na obed a obed

12,00 – 15,00 príprava na odpočinok, hygiena, spánok, relaxácia

13.00 poobedná elipsa

13.30- 16.30 aktivity detí

14.00 – 15.30 svačinkovanie detičiek – olovrant

16,30 ukončenie prevádzky

Denný harmonogram je orientačný, nakoľko náš spôsob prístupu rešpektuje individuálne potreby detí a prispôsobujeme ho aj počasiu či vzdelávacím blokom 😊

**Špeciálne dni v DC**

Cez školský rok zabezpečujeme pre deti angličtinu a ďalšie krúžky podľa možností. Vždy sa o nich dozviete od učiteľov na začiatku školského roka. Každý rok bude aj venovaný určitej téme napr. hudbe, umeniu, remeslám povolaniam. Túto informáciu dostanete vždy na začiatku šk roka.

**Zabezpečenie dostatočného množstva pitnej vody**

DC sú zásobované vodou z verejného vodovodu v dostatočnom množstve.

Teplá voda sa pripravuje pomocou elektrického ohrevu v kotli a je pre deti dostupná len cez

miešaciu batériu, ktorá je nastavená tak, aby nebola horúca.

Dbáme na pitný režim detičiek. V kuchynke je nachystaný krčah s pitnou vodou, čajom, alebo ovocnou vodou, ktorú si deti nalievajú.

**Opatrenia pri prejavoch akútneho ochorenia dieťaťa počas pobytu v DC:**

**Ak sa u dieťaťa počas dňa prejavia príznaky akútneho ochorenia, učiteľka umiestni dieťa v izolačnej miestnosti, ktorá je vybavená ležadlom a prikrývkou, zabezpečí nad ním dohľad a telefonicky informuje rodiča /zákonného zástupcu/. Dieťaťu zabezpečí dostatočné množstvo tekutín a vetranie v miestnosti.**

**Ukončenie navštevovania DC**

* odstúpením od Zmluvy Montessori detské centrum (s dodržaním 30-dňovej výpovednej lehoty). Žiadosť o ukončenie musí byť podaná písomnou formou.
* budú porušené platobné podmienky, či časti zmluvy
* nebudú rešpektované podmienky Prevádzkového poriadku a Vnútorného poriadku zo strany rodiča a bude narušovaný chod DC
* ak dieťa nie je schopné adaptovať sa na DC zo zdravotných či iných dôvodov
* dieťa s jeho správaním ohrozuje ostatné deti, alebo svojím správaním neustále deti vyrušuje. ak dieťa nie je schopné adaptovať sa na DC dlhodobo ( tj viac ako 1 mesiac ) zo zdravotných či iných dôvodov
* Ak dieťa porušuje neustále pravidlá detského centra.
* Ak dieťaťu je diagnostikovaná porucha napr. pozornosti, alebo pod. Nakoľko z personálnych dôvodov nevieme zabezpečiť komfort pre dieťa a nenarušiť čas ostatným.

**RODIČ JE POVINNÝ DODRŽIAVAŤ:**

1./Prevádzkovú dobu DC, ktorá je od 7.00 do 16.30 hod./alebo do 12hod./

Pri opakovanom oneskorení je možné dieťa vylúčiť z DCí. Príhod detí je do 8.30 hod.

2./Nahlásiť neprítomnosť dieťaťa a jeho dôvod do 8.hod. rannej a to buď telefonicky alebo sms.

3./ Uhrádzať platbu za poskytované služby včas.

4./Zákaz vstupu na jednotlivé oddelenia /herňa, spálňa/v prítomnosti detí, mimo adaptačnej doby, alebo bez vopred dohodnutého času.

5./Zákaz fajčenia v budove, ako aj v celom areáli detských DC.

6./Mať v skrinkách detí dostatočné množstvo náhradného prádla a ostatných vecí a to podľa individuálnych potrieb dieťaťa. Označiť oblečenie aj veci dieťaťa.

7./Nahlásiť všetky zmeny /bydliska, telefónnych čísiel do práce ako aj čísiel mobilných telefónov rodičov dieťaťa/.

8./Dbať na hygienu v DC, používať papučky, skontrolovať po sebe zatvorenie vstupných vchodových dverí na jednotlivých oddeleniach.

9./Priniesť lekárske potvrdenie od detského lekára v prípadoch, keď si to vyžiada učiteľka, nakoľko dieťa prejavuje známky choroby. Podrobiť sa výterom z nosa alebo hrdla /dlhodobé soplíky /u detí u ktorých je podozrenie z prítomnosti niektorého z bacilov /napr.moraxela, streptococus pneumónia a iných/a tým zamedziť prenášaniu týchto bacilov z dieťaťa na dieťa.

Doniesť potvrdenie od lekára ak sa vyskytne v DC infekčné ochorenie, alebo v rodine.

10./Vyzdvihnúť si dieťa z DC v čo najkratšom čase po telefonickom oznámení učiteliek rodičovi o náhlej chorobe jeho dieťaťa /napr. zvracanie, teploty, horúčky, alergie a podobne/.

11./ Poskytovateľ a ani zamestnanci DC nezodpovedajú za poškodenia, prípadné straty za hračky a iné veci, ktoré si dieťa do detských jaslí prinesie. Hračky a osobné veci dieťaťa ostávajú v skrinke dieťaťa.

**Úhrada za služby Detského centra:**

Výška úhrady/školné:

300,00 € / za mesiac- celodenný pobyt so stravou

270,00 € / za mesiac- poldenný pobyt s obedom

250,00 €/ za mesiac- poldenný pobyt bez obeda

V prípade neprítomnosti dieťaťa sa poplatok nekráti, ani nevracia naspäť. Jedine ak dieťa nie je prítomné v DC viac ako 1 mesiac, platí tzv. udržiavací poplatok a to je 70 % z ceny poplatku mesačne.

Spôsob platby je uvedený v zmluve, ktorej je vnútorný poriadok súčasťou.

V prípade zápisu dieťaťa do DC je nutné zaplatiť nástupný tj rezervačný poplatok, ktorý bude odčítaný od výšky poplatku za službu poskytovanú v prvom mesiaci nástupu dieťaťa si DC.

Mgr. Miroslava Kapraľová

Hrnčeka Var- Materského centra

Dňa.................................. som bola poučená/ ý vnútorným poriadkom jaslí:

Meno a priezvisko:...................................................................................

Podpis:...................................................................................................